مسجد الحرام کے مؤذنوں کی فہرست

تصغیر|شیخ علی احمد ملا اس وقت جامع مسجد میں ہیڈ موذین ہیں۔
یہ فہرست مختلف ادوار میں مسجد الحرام کے مؤذّنوں پر مشتمل ہے۔

اس وقت مسجد الحرام میں 15 بنیادی مؤذّن ہیں۔ روزانہ 6 مؤذّن اذان کی ذمہ داری انجام دیتے ہیں، جو پانچوں فرض نمازوں کے ساتھ فجر کی پہلی اذان بھی دیتے ہیں۔ اس کے علاوہ ایک مؤذّن بطور متبادل موجود رہتا ہے تاکہ اگر کسی ہنگامی صورت حال یا مجبوری کی وجہ سے کوئی مؤذّن غیر حاضر ہو جائے تو اذان میں خلل نہ آئے۔
قدیم زمانے میں مسجد الحرام میں ہر نماز کے لیے چار مؤذّن اذان دیتے تھے، یعنی مسجد کے چاروں کونوں میں موجود میناروں میں سے ہر ایک پر ایک مؤذّن مقرر ہوتا تھا۔ تاہم لاوڈ اسپیکر نصب ہونے کے بعد ہر نماز کے لیے صرف ایک مؤذّن کی ضرورت رہ گئی۔

مسجد الحرام کے مؤذّن اذان دینے کے علاوہ ایک اور اہم خدمت بھی انجام دیتے ہیں، وہ یہ کہ فرض نمازوں اور تراویح میں ائمہ حرم کے پیچھے تکبیرات اور اذکار کی تکرار کرتے ہیں تاکہ نمازیوں تک آواز واضح طور پر پہنچ سکے۔ مؤذّنوں کے انتظامی امور کی ذمہ داری شیخ المؤذنین کے پاس ہوتی ہے۔ وہ مؤذّنوں کا ہفتہ وار شیڈول ترتیب دیتا ہے اور ان کی مصروفیات اور ذمہ داریوں کے مطابق نمازوں پر ان کی ڈیوٹیاں تقسیم کرتا ہے۔ اسی طرح شیخ المؤذنین ادارۂ امورِ حرمین اور مؤذّنوں کے درمیان رابطے کا کردار ادا کرتا ہے؛ وہ سرکاری ہدایات اور اعلانات وصول کرکے انھیں مؤذّنوں تک پہنچاتا ہے اور اذان اور مؤذّنوں سے متعلق نئی ہدایات بھی منتقل کرتا ہے۔ 
## ابنِ ابی بزہ
وہ احمد بن محمد بن عبد اللہ بن قاسم بن نافع بن ابی بزہ ہیں۔ ان کے جدِّ اعلیٰ ابی بزہ کا نام بشّار تھا، جو اہلِ ہمذان میں سے تھے اور سائب بن ابی سائب کے ہاتھ پر اسلام لائے تھے۔ احمد بن محمد کی کنیت ابو حسن اور لقب البزّی تھا۔
وہ 170ھ میں مکہ میں پیدا ہوئے اور قراءتِ ابن کثیر کے سب سے بڑے راوی شمار ہوتے ہیں۔ 250ھ میں ان کا انتقال ہوا۔ مکہ میں قراءت کی مشیخت بالآخر انہی پر ختم ہوئی۔ وہ چالیس برس تک مسجد الحرام کے مؤذن اور امام رہے۔
### محمد حسن عباس
تصغیر|محمد حسن عباس
شیخ محمد حسن بن احمد بن محمد عباس مسجد الحرام کے مؤذن تھے اور آلِ عباس خاندان سے تعلق رکھتے تھے۔ 
وہ 1382ھ تک مسجد الحرام میں اذان دیتے رہے۔ اس کے بعد انھوں نے زمزم کے پانی کی سقایت کے کام میں بھی خدمات انجام دیں اور مؤسسۃ الزمازمہ کے ساتھ وابستہ رہے۔

### ابراہیم عباس
شیخ ابراہیم بن محمد حسن بن احمد عباس بھی مسجد الحرام کے مؤذن تھے۔
وہ 1350ھ / 1931ء میں مکہ مکرمہ میں پیدا ہوئے۔ ابتدا میں وہ اپنے والد شیخ محمد حسن عباس کے زمانے میں اذان کے دوران مکبراتِ صوت (لاوڈ اسپیکر) کے انتظام سے وابستہ رہے۔ ان کے والد کو اذان کا منصب اپنے والد شیخ احمد بن محمد عباس سے وراثت میں ملا تھا۔ 

تصغیر|الشيخ إبراهيم عباس
بعد ازاں ابراہیم عباس نے اپنے والد کی طرف سے بعض فرض نمازوں میں نیابتاً اذان بھی دی۔ پھر 1389ھ / 1969ء میں انھیں باقاعدہ طور پر مسجد الحرام کا مؤذن مقرر کیا گیا۔ انھیں کعبہ کے اندر نماز ادا کرنے اور مسجد نبوی میں اذان دینے کا شرف بھی حاصل ہوا۔
ان کی اذان اپنی خوبصورت آواز، باوقار انداز اور مضبوط شخصیت کی وجہ سے مشہور تھی۔ 1421ھ / 2000ء میں ان کا انتقال ہوا اور ان کی نمازِ جنازہ مسجد الحرام میں ادا کی گئی، جس کے بعد انھیں مقبرہ المعلا میں دفن کیا گیا۔ ، .

### عبد اللہ بصنوی
عبد اللہ بن محمد بصنوی (1911ء – 1991ء) مسجد الحرام کے مؤذن تھے۔ وہ خاص طور پر جمعہ اور عیدین کی اذان دینے کے لیے معروف تھے۔
انھیں مکی موشحات کے دونوں انداز یمنی اور مصری—پر مکمل مہارت حاصل تھی۔ وہ سید علوی مالکی اور شیخ العربی تبانی کے شاگردوں میں شمار ہوتے تھے۔

ان کا تعلق ایسے خاندان سے تھا جو مسجد الحرام میں اذان کی روایت کے لیے مشہور تھا۔ ان کے والد محمد بصنوی بھی مؤذن تھے، جبکہ ان کے بھائی حمزہ بصنوی اور بیٹے احمد بصنوی نے بھی یہی خدمت انجام دی۔ عبد اللہ بصنوی مکہ کے تاریخی محلے الشامیۃ کے عمدہ (سربراہ) بھی رہے۔ وہ 1911ء میں مکہ میں پیدا ہوئے اور وہیں پرورش پائی۔ انھوں نے ابتدائی تعلیم کتاتیب اور مسجد الحرام کے حلقاتِ علم میں حاصل کی۔  ،
بعد ازاں وہ مسجد الحرام کے مؤذن بنے اور خصوصاً جمعہ اور عیدین کی اذان دیتے رہے۔ انھیں اذان کے مختلف مقامات (مقاماتِ اذان) کا گہرا علم تھا اور انھوں نے اس فن کی ایک اہم روایت اپنے بعد آنے والوں کے لیے چھوڑ دی۔
29 نومبر 1943ء کو انھیں محلہ شامیۃ کا عمدہ مقرر کیا گیا۔ وہ اپنی انسانی خدمات اور اصلاحی سرگرمیوں کے باعث بھی معروف تھے۔ 1991ء میں مکہ مکرمہ میں ان کا انتقال ہوا۔  ، ،

## حوالہ جات

زمرہ:فہرست ہائے شخصیات بلحاظ پیشہ
زمرہ:سعودی عرب متعلقہ فہرستیں